เรียนเจ้าหน้าที่เทศกิจ เขตวังทองหลาง กรุงเทพฯ

เหตุที่บ้านเลขที่ 282 / 89 ร้องเรียนบ่อยครั้ง
เรื่อง รถจอดกีดขวางบนถนนสาธารณะ
ทำให้เดือดร้อนรำคาญใจ
และมีเหตุที่ทำให้เจ้าหน้าที่ลงพื้นที่จริง เข้าใจว่า…

คนในชุมชน91 นำรถมาจอดบนถนนเป็นจำนวนมาก 
แล้วปีนบันไดข้ามกำแพงสู่พื้นที่บ้านตนเอง
โดยอ้างว่าชุมชน91 เป็นพื้นที่ชุมชนตาบอดไร้ทางออก 
จึงขอความกรุณากับเจ้าหน้าที่ให้ผ่อนปรน เห็นใจกัน
เป็นเหตุจำเป็น

ขอเพิ่มเติมข้อมูลดังนี้
กำแพงเลียบถนนนี้เป็นกำแพงหมู่บ้านจักรพงษ์4 ถูกสร้างมานานกว่า35 ปี
ส่วนบ้านเรือนชุมชน91 ที่ชิดกำแพงมาสร้างในภายหลังทั้งสิ้น
ไม่ใช่กำแพงของชุมชน91 ตามที่เจ้าหน้าที่ลงพื้นที่เห็นด้วยสายตาแล้ว”เข้าใจผิด”
ต่อมา ชุมชน91 ที่มีทางออกซอยลาดพร้าว 91 ถูกหมู่บ้านสร้างใหม่ปิดกั้นภายหลัง

จึงไม่ใช่ความขัดแยังพื้นที่ทางออกระหว่างหมู่บ้านจักรพงษ์4 กับชุมชน 91
แต่เป็นการกระทำเพียงฝ่ายเดียวของคนในชุมชน 91 
ที่ใช้ถนนสัญจรสาธารณะเป็นพื้นที่จับจองจอดรถประจำของตนเอง
และผู้คนภายนอกมากมายที่มาเช่าอาศัยในกิจการห้องพักของชุมชน 91
ทั้งๆที่มีถนนอย่างดี ออกจากพื้นที่ภายในชุมชน91 ได้เอง
แต่มีปัญหาความขัดแย้งภายในชุมชน91 ที่ปิดกั้นทางออกกันเอง
โดยบ้านเลขที่ 280/30 ถึง 32, 34,35 และ 280/48 ชุมชน91

เพื่อให้เจ้าหน้าที่รับรู้ข้อมูลจริงในพื้นที่
จึงส่งแผนที่ทางอากาศ Google Map พร้อมระบุตำแหน่ง มาให้พิจารณาประกอบ